# Úradný vestník C 247A/2019

| | ISSN 1977-1037 |
| --- | --- |
| Úradný vestník
  Európskej únie | C 247A |
| | |
| Slovenské vydanie | Informácie a oznámenia | Ročník 6223. júla 2019 |

ISSN 1977-1037

Úradný vestník

Európskej únie

C 247A

Slovenské vydanie

Informácie a oznámenia

Ročník 6223. júla 2019

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Rada |
| 2019/C 247 A/01 | Oznámenie o voľnom pracovnom mieste CONS/AD/147/19 | 1 |

Obsah

Strana

V   Oznamy

ADMINISTRATÍVNE POSTUPY

Rada

2019/C 247 A/01

Oznámenie o voľnom pracovnom mieste CONS/AD/147/19

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Rada

| 23.7.2019 | SK | Úradný vestník Európskej únie | CA 247/1 |
| --- | --- | --- | --- |

23.7.2019

SK

Úradný vestník Európskej únie

CA 247/1

---

Oznámenie o voľnom pracovnom mieste CONS/AD/147/19

(2019/C 247 A/01)

VŠEOBECNÉ INFORMÁCIE

| Útvar | JUR.5, Právny servis, spravodlivosť a vnútorné veci |
| --- | --- |
| Pracovisko | Brusel, budova Justus Lipsius |
| Názov funkcie | Riaditeľ (m/ž) |
| Funkčná skupina a platová trieda | AD 14 – 15 |
| Požadovaná bezpečnostná previerka | EU SECRET (EÚ TAJNÉ) |
| TERMÍN NA PODANIE PRIHLÁŠKY: | 13. septembra 2019 – 12.00 hod. bruselského času |

Útvar

JUR.5, Právny servis, spravodlivosť a vnútorné veci

Pracovisko

Brusel, budova Justus Lipsius

Názov funkcie

Riaditeľ (m/ž)

Funkčná skupina a platová trieda

AD 14 – 15

Požadovaná bezpečnostná previerka

EU SECRET (EÚ TAJNÉ)

TERMÍN NA PODANIE PRIHLÁŠKY:

13. septembra 2019 – 12.00 hod. bruselského času

O nás

Generálny sekretariát Rady (GSR) pomáha Európskej rade, Rade EÚ a ich prípravným orgánom vo všetkých oblastiach ich činnosti. Poskytuje poradenstvo a podporu členom Európskej rady a Rady a ich predsedom vo všetkých oblastiach činnosti vrátane právneho poradenstva a poradenstva týkajúceho sa jednotlivých oblastí politík, koordinácie s ostatnými inštitúciami, prípravy kompromisov, vypracovania rôznych dokumentov, ako aj poradenstvo, pokiaľ ide o praktickú stránku potrebnú pre dobrú prípravu a fungovanie Európskej rady a Rady.

Právny servis poskytuje právne poradenstvo Európskej rade a Rade a pomáha Európskej rade, Rade a jej prípravným orgánom, predsedníctvu a GSR pri zabezpečovaní zákonnosti a kvality návrhov aktov. V spolupráci s inými útvarmi Rady prispieva k identifikácii právne správnych a politicky prijateľných riešení, v prípade potreby aj kreatívnym prístupom. Na tento účel vydáva na žiadosť Rady alebo z vlastnej iniciatívy úplne nestranné ústne alebo písomné stanoviská k akýmkoľvek otázkam právnej povahy. Právny servis tiež zastupuje Európsku radu a Radu v konaniach na súdoch Únie.

Základným cieľom právneho servisu je poskytovať včas nestranné a jasné príspevky, ktoré sa vyznačujú plným rešpektovaním práva.

Právny servis pozostáva zo šiestich tematických riaditeľstiev, ktoré pokrývajú všetky oblasti činnosti Únie, a z jedného riaditeľstva zodpovedného za kvalitu legislatívy. Riaditeľstvo 5 je zodpovedné za spisy súvisiace s oblasťou spravodlivosti a vnútorných vecí, základných práv, ochrany údajov, občanov a civilnej ochrany.

Čo ponúkame

Pozíciu riaditeľa riaditeľstva 5 v politicky a právnicky zaujímavom prostredí, na čele tímu 11 vysokokvalifikovaných právnikov a podporného personálu. Pod vedením generálneho riaditeľa budete profesionálnym spôsobom viesť riaditeľstvo a riadiť jeho zdroje, organizovať jeho činnosti a podporovať a motivovať zamestnancov v ich práci. Zabezpečíte kvalitu služieb a produktov, za ktoré riaditeľstvo zodpovedá, aj efektívnu komunikáciu a spoluprácu v rámci riaditeľstva, ako aj s ostatnými riaditeľstvami a ďalšími servismi GSR.

Z vlastnej iniciatívy alebo na požiadanie budete Rade, Coreperu alebo iným prípravným orgánom, ako aj generálnemu tajomníkovi Rady, poskytovať písomné alebo ústne poradenstvo na vysokej úrovni o legálnych a inštitucionálnych otázkach. V rámci oblastí, ktoré patria do pôsobnosti riaditeľstva budete poskytovať predsedníctvu a/alebo GSR poradenstvo týkajúce sa právnych aspektov spisov, ktoré pomôže pri hľadaní právne správnych a politicky prijateľných riešení.

Budete sledovať zasadnutia Rady, Coreperu a v prípade potreby aj iných prípravných orgánov, zúčastňovať sa na zasadnutiach a prípadne aj na brífingoch a/alebo rokovaniach s cieľom dosiahnuť kompromis a nájsť riešenia. Budete zastupovať právny servis na úrovni riaditeľov v rámci GSR, ako aj navonok, najmä v rámci vzťahov s rotujúcim predsedníctvom a inými inštitúciami. Budete tiež pomáhať Európskej rade alebo Rade a zastupovať ich v právnych sporoch a v prípade potreby pred súdmi EÚ.

Vo všeobecnosti si budete môcť činnosť naplánovať a zorganizovať flexibilne, v pracovnom čase v závislosti od zasadnutí Coreperu a Rady a budete môcť využívať schému príležitostnej telepráce GSR. Príležitostne sa od vás môžu vyžadovať služobné cesty do zahraničia, zvyčajne v rámci EÚ, napr. do Luxemburgu a Štrasburgu.

Koho hľadáme

Hľadáme právnika alebo právničku s výbornou znalosťou práva EÚ a fungovania a postupov EÚ a s dobrým prehľadom o oblastiach, v ktorých riaditeľstvo pôsobí. Skúsenosť s poskytovaním právneho poradenstva na vysokej úrovni v politicky citlivom prostredí je výhodou.

Ďalšie požiadavky na pracovné miesto:

| — | schopnosť viesť, usmerňovať a motivovať zamestnancov v medzinárodnom a multikultúrnom prostredí a umožniť im rozvíjať svoje schopnosti, |
| --- | --- |

—

schopnosť viesť, usmerňovať a motivovať zamestnancov v medzinárodnom a multikultúrnom prostredí a umožniť im rozvíjať svoje schopnosti,

| — | vynikajúce komunikačné zručnosti vrátane interpersonálnej komunikácie a schopnosť preukázať diplomatické zručnosti, |
| --- | --- |

—

vynikajúce komunikačné zručnosti vrátane interpersonálnej komunikácie a schopnosť preukázať diplomatické zručnosti,

| — | schopnosť udržiavať dobré pracovné vzťahy so širokou škálou interných aj externých partnerov, |
| --- | --- |

—

schopnosť udržiavať dobré pracovné vzťahy so širokou škálou interných aj externých partnerov,

| — | schopnosť konať tvorivo a z vlastnej iniciatívy pri hľadaní uskutočniteľných riešení. |
| --- | --- |

—

schopnosť konať tvorivo a z vlastnej iniciatívy pri hľadaní uskutočniteľných riešení.

Vzhľadom na to, že komunikácia v rámci GSR, ako aj s inými inštitúciami, prebieha vo veľkej miere vo francúzštine a angličtine, vyžaduje sa vynikajúca znalosť jedného z týchto dvoch jazykov a dobrá znalosť druhého jazyka; znalosť ďalších úradných jazykov EÚ je výhodou.

Od riadiacich pracovníkov a pracovníčok GSR sa očakáva, že budú poskytovať poradenstvo svojim nadriadeným a zainteresovaným stranám, riadiť svojich zamestnancov a finančné zdroje a zastupovať GSR. Tieto očakávania sú podrobnejšie uvedené v horizontálnom profile riadiacich pracovníkov GSR.

Vzhľadom na to, že GSR podporuje kultúru mobility svojho riadiaceho personálu, ktorý by mal mať rozsiahle skúsenosti, kandidáti a kandidátky by mali počas pôsobenia na GSR preukázať ochotu a schopnosť pracovať v rôznych oblastiach činnosti.

NÁBOROVÁ POLITIKA

Uchádzači a uchádzačky musia v čase podania prihlášky spĺňať tieto podmienky:

a)   Všeobecné podmienky

| — | štátna príslušnosť jedného z členských štátov Európskej únie, |
| --- | --- |

—

štátna príslušnosť jedného z členských štátov Európskej únie,

| — | požívanie všetkých občianskych práv, |
| --- | --- |

—

požívanie všetkých občianskych práv,

| — | splnené všetky povinnosti, ktoré ukladajú právne predpisy týkajúce sa vojenskej služby. |
| --- | --- |

—

splnené všetky povinnosti, ktoré ukladajú právne predpisy týkajúce sa vojenskej služby.

b)   Osobitné podmienky

| — | mať univerzitný diplom v odbore právo, ktorý umožňuje prístup k doktorandskému štúdiu práva, alebo rovnocennú odbornú kvalifikáciu (1), |
| --- | --- |

—

mať univerzitný diplom v odbore právo, ktorý umožňuje prístup k doktorandskému štúdiu práva, alebo rovnocennú odbornú kvalifikáciu (1),

| — | aspoň 15 rokov relevantnej odbornej praxe, z toho aspoň 3 roky vykonávania riadiacich a organizačných úloh. 3 roky pôsobenia vo funkcii s dôležitými úlohami týkajúcimi sa právnej koordinácie by sa považovali za prax rovnocennú požadovanej riadiacej praxi. |
| --- | --- |

—

aspoň 15 rokov relevantnej odbornej praxe, z toho aspoň 3 roky vykonávania riadiacich a organizačných úloh. 3 roky pôsobenia vo funkcii s dôležitými úlohami týkajúcimi sa právnej koordinácie by sa považovali za prax rovnocennú požadovanej riadiacej praxi.

VÝBEROVÉ KONANIE

Pri výbere úspešného kandidáta alebo kandidátky pomáha menovaciemu orgánu poradný výbor pre výberové konanie. Poradnému výboru pre výberové konanie bude poskytovať podporu hodnotiace centrum. Správy hodnotiaceho centra prestanú byť platné po uplynutí dvoch rokov od dátumu vykonania príslušných hodnotení alebo po ukončení rámcovej zmluvy medzi GSR a príslušným hodnotiacim centrom – v závislosti od toho, čo nastane skôr.

Poradný výbor pre výberové konanie na základe prihlášok najskôr vyhodnotí a porovná kvalifikáciu, prax a motiváciu všetkých osôb, ktoré sa uchádzajú o miesto. Na základe tohto porovnávacieho posúdenia pripraví poradný výbor pre výberové konanie užší zoznam najvhodnejších kandidátov a kandidátok a pozve ich na prvý pohovor. Keďže sa tento prvý výber zakladá na porovnávacom posúdení prihlášok, splnenie požiadaviek uvedených v tomto oznámení o voľnom pracovnom mieste nezaručuje pozvanie na prvý pohovor. Poradný výbor pre výberové konanie urobí predbežný výber spomedzi kandidátov a kandidátok, s ktorými sa uskutočnil pohovor, a pozve ich na pohovor v hodnotiacom centre, ktorý budú viesť externí konzultanti pre výber zamestnancov, ako aj na druhý pohovor s poradným výborom pre výberové konanie.

Predbežný plán výberového konania:

| — | uchádzačom a uchádzačkám vybraným na pohovor by sa mali zaslať informácie najneskôr do konca septembra, |
| --- | --- |

—

uchádzačom a uchádzačkám vybraným na pohovor by sa mali zaslať informácie najneskôr do konca septembra,

| — | prvé pohovory sú naplánované na začiatok októbra, |
| --- | --- |

—

prvé pohovory sú naplánované na začiatok októbra,

| — | testy v hodnotiacom centre by sa mali uskutočniť v druhej polovici októbra, |
| --- | --- |

—

testy v hodnotiacom centre by sa mali uskutočniť v druhej polovici októbra,

| — | druhé kolo pohovorov je naplánované na začiatok novembra. |
| --- | --- |

—

druhé kolo pohovorov je naplánované na začiatok novembra.

POZNÁMKY

Táto funkcia si vyžaduje bezpečnostnú previerku umožňujúcu prístup k utajovaným dokumentom (úroveň EU SECRET). Osoby uchádzajúce sa o toto pracovné miesto musia byť ochotné podstúpiť bezpečnostné vyšetrovanie v zmysle rozhodnutia Rady 2013/488/EÚ (2). Vymenovanie do funkcie sa uskutoční iba pod podmienkou, že vybraný kandidát je držiteľom platného osvedčenia o bezpečnostnej previerke. Kandidátovi bez bezpečnostnej previerky sa ponúkne zmluva na dobu určitú, kým nebude známy výsledok bezpečnostného vyšetrovania.

Úspešní uchádzači musia byť v prípade potreby pripravení absolvovať program odbornej prípravy GSR pre riadiacich pracovníkov.

Toto pracovné miesto je zverejnené v súlade s článkom 29 ods. 2 Služobného poriadku úradníkov Európskej únie (3) (miesto vrcholového manažmentu).

AKO SA UCHÁDZAŤ O TOTO MIESTO

Dátum uzávierky pre zasielanie prihlášok je 13. septembra 2019 o 12:00 hod. bruselského času.

Prihlášky musia byť zaslané e-mailom na adresu:applications.management@consilium.europa.eu (4) najneskôr v deň uzávierky a do uvedeného termínu uzávierky. Neskoro zaslané prihlášky sa nebudú brať do úvahy.

E-mailová adresa uvedená vyššie sa musí používať pre všetku korešpondenciu týkajúcu sa výberového konania (e-mailová správa musí mať v predmete uvedené: CONS/AD/147/19 JUR.5)

Pred odoslaním prihlášky by si mali uchádzači a uchádzačky dôkladne skontrolovať, či spĺňajú všetky kritériá oprávnenosti, aby tak predišli automatickému vylúčeniu z výberového konania.

Platné sú len prihlášky, ktoré obsahujú:

| a) | riadne vyplnený formulár (PRÍLOHA V) s uvedením dátumu; prihláška je dostupná v elektronickej forme na webovom sídle Rady na tejto adrese: http://www.consilium.europa.eu/en/general-secretariat/jobs/job-opportunities/; |
| --- | --- |

a)

riadne vyplnený formulár (PRÍLOHA V) s uvedením dátumu; prihláška je dostupná v elektronickej forme na webovom sídle Rady na tejto adrese: http://www.consilium.europa.eu/en/general-secretariat/jobs/job-opportunities/;

| b) | podrobný životopis (5) s motivačným listom v angličtine alebo francúzštine, pokiaľ možno v európskom formáte (http://europass.cedefop.europa.eu), v ktorom sa uvedie celá profesijná minulosť uchádzačov a uchádzačiek, a najmä ich tituly alebo diplomy, znalosti jazykov, prax a súčasné zamestnanie, a |
| --- | --- |

b)

podrobný životopis (5) s motivačným listom v angličtine alebo francúzštine, pokiaľ možno v európskom formáte (http://europass.cedefop.europa.eu), v ktorom sa uvedie celá profesijná minulosť uchádzačov a uchádzačiek, a najmä ich tituly alebo diplomy, znalosti jazykov, prax a súčasné zamestnanie, a

| c) | kópie diplomov osvedčujúcich vzdelanie a kópie dokladov a potvrdení osvedčujúcich odbornú prax. Sprievodné dokumenty musia pochádzať od tretej strany a nestačí poslať len životopis uvedený v písmene b). |
| --- | --- |

c)

kópie diplomov osvedčujúcich vzdelanie a kópie dokladov a potvrdení osvedčujúcich odbornú prax. Sprievodné dokumenty musia pochádzať od tretej strany a nestačí poslať len životopis uvedený v písmene b).

Všetky dokumenty pripojené k prihláške musia byť vo formáte textového súboru, pdf alebo jpg, pomenované (v angličtine alebo francúzštine) a očíslované (príloha 1, 2 atď.). Priložený musí byť aj zoznam všetkých príloh. Prihlášky zaslané prostredníctvom cloudových technológií alebo platforiem na zdieľanie súborov sa nebudú brať do úvahy.

Od vybraných uchádzačov a uchádzačiek sa bude požadovať, aby predložili originály uvedených dokladov.

Zašle sa vám e-mail: potvrdzujúci prijatie vašej žiadosti. Ak ste počas týždňa nasledujúceho po dátume uzávierky na predkladanie žiadostí nedostali potvrdenie e-mailom, kontaktujte applications.management@consilium.europa.eu

ROVNOSŤ PRÍLEŽITOSTÍ

Generálny sekretariát Rady uplatňuje politiku rovnosti príležitostí (pozri PRÍLOHU 2). S cieľom podporiť rodovú rovnosť GSR nabáda ženy, ktoré sú momentálne nedostatočne zastúpené na riadiacej úrovni, aby sa uchádzali o túto pozíciu.

Riaditeľstvo pre ľudské zdroje môže poskytnúť pomoc osobám so zdravotným postihnutím počas procesu prijímania do zamestnania. Pre zamestnancov a zamestnankyne so zdravotným postihnutím možno na pracovisku vykonať primerané úpravy. Ďalšie informácie vám poskytne oddelenie pre rovnaké príležitosti (Equal.opportunities@consilium.europa.eu).

OPAKOVANÉ PRESKÚMANIE PRIHLÁŠOK

Postupy týkajúce sa preskúmania prihlášok, odvolaní a sťažností európskemu ombudsmanovi sú uvedené v PRÍLOHE III k tomuto oznámeniu.

OCHRANA ÚDAJOV

Predpisy týkajúce sa spracovania osobných údajov v súvislosti s týmto výberovým konaním sú uvedené v PRÍLOHE IV k tomuto oznámeniu o voľnom pracovnom mieste.

---

(1)  Podľa článku 5 ods. 3 písm. c) Služobného poriadku úradníkov Európskej únie (ďalej len „služobný poriadok“) musia uchádzači a uchádzačky dosiahnuť najmenej:

| i) | úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, ak je normálna dĺžka vysokoškolského štúdia štyri roky alebo viac, alebo |
| --- | --- |

i)

úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, ak je normálna dĺžka vysokoškolského štúdia štyri roky alebo viac, alebo

| ii) | úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, a zodpovedajúcu odborná prax v dĺžke aspoň jedného roka, ak je normálna dĺžka vysokoškolského štúdia aspoň tri roky. |
| --- | --- |

ii)

úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, a zodpovedajúcu odborná prax v dĺžke aspoň jedného roka, ak je normálna dĺžka vysokoškolského štúdia aspoň tri roky.

(2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

(3)  Nariadenie Rady (EHS, Euratom, ESUO) č. 259/68 z 29. februára 1968, ktorým sa ustanovuje Služobný poriadok úradníkov a Podmienky zamestnávania ostatných zamestnancov Európskych spoločenstiev, naposledy zmeneným nariadením Európskeho parlamentu a Rady (EÚ, Euratom) č. 1023/2013 (Ú. v. EÚ 287, 29.10.2013, p. 15).

(4)  Táto e-mailová adresa je napojená na funkčnú elektronickú schránku a môže spracovávať len správy s nastavením citlivosti „normálne“. Správy s iným nastavením citlivosti [napr. „Personal“(osobné), „Private“(súkromné), „Confidential“(dôverné)] sa spracovať nemôžu. Zvoľte preto možnosť nastavenia citlivosti „normálne“.

(5)  Žiadame uchádzačov a uchádzačky, aby k svojmu životopisu neprikladali fotografie.

---

PRÍLOHA I

Horizontálny profil riadiaceho pracovníka GSR

Ako riadiaci pracovník GSR poskytujete pridanú hodnotu tým, že pôsobíte ako poradca a riadiaci pracovník a vždy zastupujete GSR.

Pri výkone týchto úloh sa od Vás očakáva, že:

Ako zástupca

| — | budete konať čestne, externe, ako aj interne, |
| --- | --- |

—

budete konať čestne, externe, ako aj interne,

| — | budete konať v záujme Európskej rady a Rady, ako aj celej Únie, zabezpečíte, aby sa akékoľvek nezrovnalosti odhalili a riešili, |
| --- | --- |

—

budete konať v záujme Európskej rady a Rady, ako aj celej Únie, zabezpečíte, aby sa akékoľvek nezrovnalosti odhalili a riešili,

| — | vytvoríte vzťahy vyznačujúce sa dôverou a otvorenosťou a budete aktívne nadväzovať kontakty, |
| --- | --- |

—

vytvoríte vzťahy vyznačujúce sa dôverou a otvorenosťou a budete aktívne nadväzovať kontakty,

| — | zameriate sa na výsledky a budete uplatňovať svoj vplyv a zároveň sa budete správať zdvorilo a zameriate sa na poskytovanie služieb. |
| --- | --- |

—

zameriate sa na výsledky a budete uplatňovať svoj vplyv a zároveň sa budete správať zdvorilo a zameriate sa na poskytovanie služieb.

Ako poradca

| — | budete prispievať k rozvoju Únie, budete konať proaktívne a tvorivo, myslieť dopredu a mať plán pre budúci vývoj, prichádzať s riešeniami, |
| --- | --- |

—

budete prispievať k rozvoju Únie, budete konať proaktívne a tvorivo, myslieť dopredu a mať plán pre budúci vývoj, prichádzať s riešeniami,

| — | poskytovať našim zainteresovaným stranám poradenstvo s cieľom uľahčiť im dosahovanie ich cieľov a pôsobiť v záujme našich dvoch inštitúcií, konať objektívne a spravodlivo, |
| --- | --- |

—

poskytovať našim zainteresovaným stranám poradenstvo s cieľom uľahčiť im dosahovanie ich cieľov a pôsobiť v záujme našich dvoch inštitúcií, konať objektívne a spravodlivo,

| — | budete si uvedomovať interakciu medzi rozhodovaním a verejnou diskusiou, dbať na to, aby sa vo vašom poradenstve brala do úvahy politická situácia našich zainteresovaných strán a komunikačné hľadisko, |
| --- | --- |

—

budete si uvedomovať interakciu medzi rozhodovaním a verejnou diskusiou, dbať na to, aby sa vo vašom poradenstve brala do úvahy politická situácia našich zainteresovaných strán a komunikačné hľadisko,

| — | uľahčovať legitímne rozhodovanie prostredníctvom spolupráce, dobrých pracovných podmienok a kompromisu medzi členskými štátmi a inštitúciami, ako aj s ostatnými zainteresovanými stranami, |
| --- | --- |

—

uľahčovať legitímne rozhodovanie prostredníctvom spolupráce, dobrých pracovných podmienok a kompromisu medzi členskými štátmi a inštitúciami, ako aj s ostatnými zainteresovanými stranami,

| — | sledovať aktuálne informácie o vývoji v oblasti svojej zodpovednosti, a to aj nad rámec samotnej práce Európskej rady a Rady. posudzovať jednotlivé situácie komplexne. |
| --- | --- |

—

sledovať aktuálne informácie o vývoji v oblasti svojej zodpovednosti, a to aj nad rámec samotnej práce Európskej rady a Rady. posudzovať jednotlivé situácie komplexne.

Ako riadiaci pracovník

| — | umožníte svojim zamestnancom, aby rozvíjali svoje schopnosti, budete delegovať úlohy, dôverovať, podporovať a motivovať, dávať spätnú väzbu a usmernenia, podporovať iniciatívu a odvahu myslieť mimo zabehnutých postupov, zredukujete hierarchiu a kontrolu na minimum pri súčasnom zachovaní kvality, |
| --- | --- |

—

umožníte svojim zamestnancom, aby rozvíjali svoje schopnosti, budete delegovať úlohy, dôverovať, podporovať a motivovať, dávať spätnú väzbu a usmernenia, podporovať iniciatívu a odvahu myslieť mimo zabehnutých postupov, zredukujete hierarchiu a kontrolu na minimum pri súčasnom zachovaní kvality,

| — | budete zrozumiteľne komunikovať o cieľoch a očakávaniach a zabezpečovať tok informácií smerom k zamestnancom, od nich a medzi nimi, ako aj s ostatnými generálnymi riaditeľstvami, riaditeľstvami a jednotkami, |
| --- | --- |

—

budete zrozumiteľne komunikovať o cieľoch a očakávaniach a zabezpečovať tok informácií smerom k zamestnancom, od nich a medzi nimi, ako aj s ostatnými generálnymi riaditeľstvami, riaditeľstvami a jednotkami,

| — | konať vždy v záujme GSR ako celku, nie len vášho vlastného generálneho riaditeľstva, riaditeľstva alebo jednotky, a zabezpečiť, aby sme pre naše zainteresované strany vždy splnili potrebné úlohy, prekonáte uzavretý spôsob myslenia. |
| --- | --- |

—

konať vždy v záujme GSR ako celku, nie len vášho vlastného generálneho riaditeľstva, riaditeľstva alebo jednotky, a zabezpečiť, aby sme pre naše zainteresované strany vždy splnili potrebné úlohy, prekonáte uzavretý spôsob myslenia.

| — | budete mať odvahu včas riešiť konflikty, nedostatočný výkon a iné problémy, zabezpečíte dobré pracovné podmienky a rozvoj svojich zamestnancov a budete plniť povinnosť starostlivosti o zamestnancov. |
| --- | --- |

—

budete mať odvahu včas riešiť konflikty, nedostatočný výkon a iné problémy, zabezpečíte dobré pracovné podmienky a rozvoj svojich zamestnancov a budete plniť povinnosť starostlivosti o zamestnancov.

| — | zabezpečíte, aby sa do presadzovania a uľahčovania zmeny zapojili aj vaši zamestnanci s cieľom zaistiť, aby GSR držal krok s vývojom a stal sa dynamickejším, pružnejším a kolaboratívnejším, pôjdete príkladom, |
| --- | --- |

—

zabezpečíte, aby sa do presadzovania a uľahčovania zmeny zapojili aj vaši zamestnanci s cieľom zaistiť, aby GSR držal krok s vývojom a stal sa dynamickejším, pružnejším a kolaboratívnejším, pôjdete príkladom,

| — | prevezmete zodpovednosť za optimálne používanie ľudských a finančných zdrojov GSR. |
| --- | --- |

—

prevezmete zodpovednosť za optimálne používanie ľudských a finančných zdrojov GSR.

---

PRÍLOHA II

Rovnosť príležitostí na Generálnom sekretariáte Rady (GSR)

Generálny sekretariát Rady je odhodlaný poskytovať všetkým svojim zamestnancom a zamestnankyniam, ako aj uchádzačom a uchádzačkám o zamestnanie rovnaké príležitosti. GSR je ako zamestnávateľ zaviazaný zabezpečiť rovnosť medzi mužmi a ženami a predchádzať akejkoľvek diskriminácii. Aktívne víta prihlášky od všetkých kvalifikovaných uchádzačov a uchádzačiek s rôznorodými skúsenosťami a schopnosťami z čo najširšieho geografického spektra členských štátov EÚ.

Hlavné ciele politiky rovnosti príležitostí GSR sú:

| — | dosiahnuť vyvážené zastúpenie mužov a žien. GSR nabáda ženy, aby sa uchádzali predovšetkým o riadiace pozície, na ktorých sú momentálne nedostatočne zastúpené, |
| --- | --- |

—

dosiahnuť vyvážené zastúpenie mužov a žien. GSR nabáda ženy, aby sa uchádzali predovšetkým o riadiace pozície, na ktorých sú momentálne nedostatočne zastúpené,

| — | zlepšiť prístupnosť pracoviska a zabezpečiť, aby bolo inkluzívne. Pre zamestnancov a zamestnankyne so zdravotným postihnutím možno zabezpečiť primerané riešenia týkajúce sa ubytovania, pokiaľ to nebude predstavovať neprimerané zaťaženie zdrojov inštitúcie. Osobám so zdravotným postihnutím možno poskytnúť pomoc počas procesu prijímania do zamestnania, |
| --- | --- |

—

zlepšiť prístupnosť pracoviska a zabezpečiť, aby bolo inkluzívne. Pre zamestnancov a zamestnankyne so zdravotným postihnutím možno zabezpečiť primerané riešenia týkajúce sa ubytovania, pokiaľ to nebude predstavovať neprimerané zaťaženie zdrojov inštitúcie. Osobám so zdravotným postihnutím možno poskytnúť pomoc počas procesu prijímania do zamestnania,

| — | zabezpečiť, aby politiky v oblasti ľudských zdrojov a personálneho riadenia rešpektovali zásady rovnosti a nediskriminácie, |
| --- | --- |

—

zabezpečiť, aby politiky v oblasti ľudských zdrojov a personálneho riadenia rešpektovali zásady rovnosti a nediskriminácie,

| — | chrániť zamestnancov a zamestnankyne pred obťažovaním na pracovisku, |
| --- | --- |

—

chrániť zamestnancov a zamestnankyne pred obťažovaním na pracovisku,

| — | zosúladiť pracovný a súkromný život. GSR ponúka komplexný balík flexibilných pracovných podmienok vrátane telepráce, individuálneho pracovného času a možnosti pre matky a otcov čerpať rodičovskú dovolenku v súlade so služobným poriadkom. GSR má k dispozícii jasle pre deti od 0 do 4 rokov. Zariadenia starostlivosti po vyučovaní a počas prázdnin organizuje Európska komisia a sú prístupné pre deti zamestnancov a zamestnankýň GSR. |
| --- | --- |

—

zosúladiť pracovný a súkromný život. GSR ponúka komplexný balík flexibilných pracovných podmienok vrátane telepráce, individuálneho pracovného času a možnosti pre matky a otcov čerpať rodičovskú dovolenku v súlade so služobným poriadkom. GSR má k dispozícii jasle pre deti od 0 do 4 rokov. Zariadenia starostlivosti po vyučovaní a počas prázdnin organizuje Európska komisia a sú prístupné pre deti zamestnancov a zamestnankýň GSR.

Ďalšie informácie si môžete vyžiadať na e-mailovej adrese equal.opportunities@consilium.europa.eu.

---

PRÍLOHA III

Žiadosti o preskúmanie – postupy pre odvolanie sťažnosti európskemu ombudsmanovi

Ak sa v ktoromkoľvek štádiu výberového konania domnievate, že určité rozhodnutie má pre vás negatívne dôsledky, môžete použiť tieto prostriedky:

| — | Podať žiadosť o preskúmanie rozhodnutí poradného výboru pre výberové konanie |
| --- | --- |

—

Podať žiadosť o preskúmanie rozhodnutí poradného výboru pre výberové konanie

Do desiatich dní od dátumu uvedeného na liste oznamujúcom rozhodnutie poradného výboru pre výberové konanie môžete predložiť písomnú žiadosť o preskúmanie tohto rozhodnutia s uvedením dôvodov svojej žiadosti na adresu:

| Council of the European Union |
| --- |
| Office for Selection of Officials |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| E-mailová adresa: selection.officials@consilium.europa.eu |

Council of the European Union

Office for Selection of Officials

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-mailová adresa: selection.officials@consilium.europa.eu

| — | Odvolacie konanie






  — | Do troch mesiacov od doručenia rozhodnutia menovacieho orgánu môžete proti nemu podať sťažnosť podľa článku 90 ods. 2 Služobného poriadku úradníkov Európskej únie na adresu: |
| --- | --- | --- |

—

Odvolacie konanie

—

Do troch mesiacov od doručenia rozhodnutia menovacieho orgánu môžete proti nemu podať sťažnosť podľa článku 90 ods. 2 Služobného poriadku úradníkov Európskej únie na adresu:

| Council of the European Union |
| --- |
| Legal Advisers to the Administration Unit, ORG 1F |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| e-mailová adresa: legal.advisersHR@consilium.europa.eu |

Council of the European Union

Legal Advisers to the Administration Unit, ORG 1F

Rue de la Loi/Wetstraat 175

1048 Bruxelles/Brussel

BELGIQUE/BELGIË

e-mailová adresa: legal.advisersHR@consilium.europa.eu

| — | Môžete podať právne odvolanie na základe článku 91 služobného poriadku na adresu: |
| --- | --- |

—

Môžete podať právne odvolanie na základe článku 91 služobného poriadku na adresu:

| General Court of the European Union |
| --- |
| Rue du Fort Niedergrünewald |
| L-2925 Luxembourg |
| LUXEMBOURG |

General Court of the European Union

Rue du Fort Niedergrünewald

L-2925 Luxembourg

LUXEMBOURG

| — | Sťažnosti európskemu ombudsmanovi |
| --- | --- |

—

Sťažnosti európskemu ombudsmanovi

Tak, ako všetci občania Únie, máte možnosť podať sťažnosť európskemu ombudsmanovi:

| The European Ombudsman |
| --- |
| 1, avenue du Président Robert Schuman – BP 403 |
| 67001 Strasbourg Cedex |
| FRANCÚZSKO |

The European Ombudsman

1, avenue du Président Robert Schuman – BP 403

67001 Strasbourg Cedex

FRANCÚZSKO

podľa článku 228 ods. 1 Zmluvy o fungovaní Európskej únie a v súlade s rozhodnutím Európskeho parlamentu 94/262/ESUO, ES, Euratom (1).

Upozorňujeme uchádzačov a uchádzačky, že sťažnosť európskemu ombudsmanovi nemá odkladný účinok, pokiaľ ide o lehotu podľa článku 90 ods. 2 a článku 91 služobného poriadku stanovenú na podanie sťažnosti alebo odvolania na Všeobecný súd Európskej únie na základe článku 270 Zmluvy o fungovaní Európskej únie.

---

(1)  Rozhodnutie Európskeho parlamentu 94/262/ESUO, Euratom z 9. marca 1994 o úprave a všeobecných podmienkach upravujúcich výkon funkcie ombudsmana (Ú. v. ES L 113, 4.5.1994, s. 15)

---

PRÍLOHA IV

Ochrana údajov

Ako inštitúcia zodpovedná za organizovanie výberového konania Generálny sekretariát Rady zabezpečí, že sa osobné údaje uchádzačov spracovávajú v súlade s nariadením Európskeho parlamentu a Rady (EÚ) 2018/1725 (1).

Právnym základom pre výberové konanie je Služobný poriadok úradníkov Európskej únie a rozhodnutie Rady 2013/488/EÚ. Za výberové konanie zodpovedá riaditeľstvo pre ľudské zdroje (ORG 1), oddelenie pre personál a mobilitu a prevádzkovateľom je vedúci uvedeného oddelenia. K informáciám, ktoré uchádzači poskytnú, budú mať prístup pracovníci úradu pre výber úradníkov a ich nadriadení, ďalej členovia poradného výboru pre výberové konanie a v prípade potreby aj oddelenie pre právne poradenstvo. Administratívne informácie umožňujúce identifikáciu kandidáta a/alebo potrebné na praktickú organizáciu konania sa môžu zaslať hodnotiacemu centru.

Cieľom spracovávania údajov je zhromaždiť údaje na účely identifikácie všetkých uchádzačov o určité pracovné miesto na Generálnom sekretariáte Rady, ako aj na účely výberu uchádzačov.

Ide o tieto údaje:

| — | osobné údaje, ktoré umožňujú identifikáciu uchádzačov (priezvisko, meno, dátum narodenia, pohlavie, štátna príslušnosť), |
| --- | --- |

—

osobné údaje, ktoré umožňujú identifikáciu uchádzačov (priezvisko, meno, dátum narodenia, pohlavie, štátna príslušnosť),

| — | informácie, ktoré uchádzači poskytujú, aby uľahčili praktickú organizáciu konania (poštová a e-mailová adresa, telefónne číslo), |
| --- | --- |

—

informácie, ktoré uchádzači poskytujú, aby uľahčili praktickú organizáciu konania (poštová a e-mailová adresa, telefónne číslo),

| — | informácie, ktoré uchádzači poskytujú, aby bolo možné posúdiť, či spĺňajú kritéria uvedené v oznámení o voľnom pracovnom mieste (štátna príslušnosť; znalosť jazykov; titul/diplom uchádzača a rok, v ktorom ich získal, a názov inštitúcie, ktorá ich udelila; odborná prax), |
| --- | --- |

—

informácie, ktoré uchádzači poskytujú, aby bolo možné posúdiť, či spĺňajú kritéria uvedené v oznámení o voľnom pracovnom mieste (štátna príslušnosť; znalosť jazykov; titul/diplom uchádzača a rok, v ktorom ich získal, a názov inštitúcie, ktorá ich udelila; odborná prax),

| — | prípadne informácie o type a platnosti bezpečnostnej previerky uchádzača, |
| --- | --- |

—

prípadne informácie o type a platnosti bezpečnostnej previerky uchádzača,

| — | výsledky výberových testov, na ktorých sa uchádzači zúčastnia, vrátane hodnotenia, ktoré konzultanti hodnotiaceho centra vypracujú pre výbor pre výberové konanie. |
| --- | --- |

—

výsledky výberových testov, na ktorých sa uchádzači zúčastnia, vrátane hodnotenia, ktoré konzultanti hodnotiaceho centra vypracujú pre výbor pre výberové konanie.

Spracúvanie údajov sa začína dňom doručenia prihlášky. Prihlášky sa uchovávajú dva roky.

Všetci uchádzači si môžu uplatniť právo na prístup k osobným údajom a právo na ich opravu. Odôvodnené žiadosti by sa mali zaslať úradu pre výber úradníkov e-mailom na adresu selection.officials@consilium.europa.eu.

Uchádzači sa kedykoľvek môžu obrátiť na európskeho dozorného úradníka pre ochranu údajov (edps@edps.europa.eu).

---

(1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---

PRÍLOHA V

Image 1

Image 2

Image 3

Image 4

LISTE DES ANNEXES

Annexe 1:

Annexe 2:

Annexe 3:

Annexe 4:

Annexe 5:

Annexe 6:

Annexe 7:

Annexe 8:

---

Image 5

Image 6

Image 7

Image 8

TABLE OF ANNEXES

Annex 1:

Annex 2:

Annex 3:

Annex 4:

Annex 5:

Annex 6:

Annex 7:

Annex 8:

---